Public procurement notice: Contract Award Notice
Published: 2025-12-05
Buyer: Skovby Entreprise A/S og Staalhøjgaard ApS
Country: DK
Region: DK022
Contract type: Works
Procedure: Negotiated without a prior call for competition
CPV classification: 45000000: Construction work | 70120000 | 71530000: Construction consultancy services
Estimated value: 69517100 DKK
Award criteria: price

Technical requirements: Skovby Entreprise A/S ønsker at opføre blandet byggeri på ejendommen matr.nr. 13a, Asnæs By, Asnæs, beliggende Stålhøjvej 21, 4550 Asnæs ("Hovedejendommen"). 
Projektet omfatter 34 almene familieboliger og 10 almene ældreboliger med tilhørende fælleshus samt 19 private boliger, fælles veje, fælles grønne arealer og fælles parkering. De almene boliger etableres på en del af Hovedejendommen ("Ejendommen"). 
Vestsjællands Almene Boligselskab, Afdeling 200 under stiftelse, ("Boligorganisationen") ønsker at erhverve de almene boliger. 
Ejendommen ejes i dag af Staalhøjgaard ApS, der er et søsterselskab til Skovby Entreprise A/S, og det er en betingelse for Staalhøjgaard ApS' salg af Ejendommen til Boligorganisationen, at Skovby Entreprise A/S styrer og koordinerer gennemførelsen af Boligorganisationens byggeri som delegeret bygherre.
Som anført indledningsvist indgår Ejendommen i et større område, der udvikles af Skovby Entreprise A/S, ligesom Boligorganisationens byggeri er en del af et større byggeforetagende, som omfatter opførelsen af forskellige boligtyper/byggeri. Det samlede byggeri i området nødvendiggør derfor et tæt samarbejde mellem Skovby Entreprise A/S og Boligorganisationen, og der skal samtidig etableres en række fællesanlæg såsom veje, grønne arealer og parkering. 
Det er ikke praktisk eller hensigtsmæssigt at gennemføre to separate byggesager, og Skovby Entreprise A/S og Boligorganisationen er derfor enige om, at sammenhængen i byggeprojektet indebærer, at en tæt koordinering af projekteringen og opførelsen af byggeprojektet er helt afgørende for byggeprojektets gennemførelse.
Parterne ønsker derfor at indgå følgende indbyrdes afhængige aftaler om Boligorganisationens anskaffelse af de almene boliger: Skovby Entreprise A/S og Boligorganisationen indgår samtidig en samarbejdsaftale om opførelse af byggeriet samt en totalentrepriseaftale, som forpligter Skovby Entreprise A/S til som styringsentreprenør at opføre Boligorganisationens byggeri. Samtidig hermed indgår Staalhøjgaard ApS og Boligorganisationen en købsaftale, hvorved Boligorganisationen erhverver Ejendommen og de for opførelsen af Boligorganisationens byggeri nødvendige byggeretter.
Der er ikke anvendt et tildelingskriterium, da aftalerne tildeles direkte, jf. begrundelsen i nærværende bekendtgørelse
Vestsjællands Almene Boligselskab, Afdeling 200 under stiftelse, har offentliggjort en profylaksebekendtgørelse (751714-2025) og afventet standstill perioden på 10 dage forud for indgåelse af aftalerne, jf. lov om Klagenævnet  for Udbud m.v. (lov nr. 492 af 12. maj 2010 med senere ændringer) § 4 (loven kan hentes på www.retsinformation.dk). 
I tilfælde hvor ordregiver forud for kontraktindgåelse har offentliggjort en bekendtgørelse i Den Europæiske Unions Tidende, hvoraf det fremgår, at ordregiver agter at indgå kontrakt med en bestemt virksomhed, og denne bekendtgørelse indeholder en begrundelse for ordregivers beslutning om at tildele kontrakten uden forudgående offentliggørelse af en udbudsbekendtgørelse i Den Europæiske Unions Tidende, og når kontrakten ikke er indgået inden udløbet af 10 kalenderdage regnet fra dagen efter den dag, hvor bekendtgørelsen er blevet offentliggjort, skal klage i forbindelse med ordregivers beslutning om, at ordregiver har til hensigt at indgå kontrakt med en bestemt virksomhed, være indgivet til Klagenævnet for Udbud inden 30 kalenderdage regnet fra dagen efter den dag, hvor ordregiver har offentliggjort en bekendtgørelse om, at ordregiver har indgået en kontrakt, jf. Klagenævnslovens § 7, stk. 3 (loven kan hentes påwww.retsinformation.dk). Klagen skal vedlægges et klagegebyr på 20.000 DKK.


Winner: Skovby Entreprise A/S
Award value: 69517100
Number of bids: 1